Ultimate-korteissa hyödynnetään nopeita slc-tyypin (single-level cell) nand flash -muisteja sekä suorituskykyisiä muistikontrolleripiirejä. Tallennus uutuuskorteille tapahtuu 20 megatavun sekuntinopeudella, mikä tarkoittaa 133X-nopeutta cd-asemien tekniikasta periytyvällä X-kertoimella ilmaistuna, Kingston hahmottaa.
- Tietojen luku Ultimate-korteilta onnistuu jopa 23 megatavua sekunnissa, mikäli käytettävissä on näin nopeaa siirtotapaa tukevat laitteet ja sovellukset, sanoo Kingstonin Suomen ja Baltian liiketoiminnoista vastaava Jarkko Pekki.
Ensimmäisinä korteista tulevat myyntiin 512 megatavun ja 1 gigatavun versiot. Kesän jälkeen Kingston laajentaa Ultimate-tuoteperhettä compact flash -malleilla.
Yksi ensimmäisistä high-end-nopeusluokan muistikortteja suosivista järjestelmädigikameroista on Nikonin kesäkuussa myyntiin tuleva 6,1-megapikselinen D50-malli.